Thomas Adès

Tomas Adesas (Thomas Adès, g. 1971 m. kovo 1 d.) – britų kompozitorius, pianistas ir dirigentas. Geriausiai žinomas dėl savo simfoninės ir operinės kūrybos.

 Biografija 
Adesas gimė Londone, meno istorikės Daun Ades (Dawn Adès) ir poeto Timočio Adeso (Timothy Adès) šeimoje. Gildholo muzikos ir teatro akademijoje Londone studijavo fortepijoną pas Polą Berkovicą, o vėliau – kompoziciją pas Robertą Sakstoną. Po mokslų Hempstedo universitetinėje mokykloje, Kembridžo universiteto karališkajame koledže 1992 m. aukščiausios klasės įvertinimu baigė magistro studijas pas Aleksandrą Gėhrį ir Robiną Holvėjų. Karališkojoje Londono muzikos akademijoje jis tapo Briteno kompozicijos profesoriumi, o 2004 m. tapo garbės daktaru Esekso universitete.

Su Izraelio filmų kūrėju ir vaizdo menininku Talu Rozneriu Tomas Adesas yra parengęs keletą bendrų kūrinių, tarp kurių „In Seven Days“ ir „Polaris“.

2007 m., kompozitoriui esant 34 m. amžiaus, Barbikano meno centre Londone buvo pristatytas jo kūrybos retrospektyvos festivalis „Traced Overhead: The Musical World of Thomas Adès“.  „Prancūzijos radijo“ kasmetiniame šiuolaikinės muzikos festivalyje „Présences“ bei „Ultimo“ festivalyje Helsinkyje „Traced Overhead“ tapo pagrindiniu dėmesio centru. Šiame festivalyje skambėjo jo vienadalės simfonijos „Tevot“ premjera, kurią atliko britų dirigento Saimono Ratlo vadovaujamas Berlyno filharmonijos orkestras. Šis retrospektyvinis projektas buvo labai teigiamai įvertintas kritikų.

2009 m. Adesas tapo pagrindiniu kasmetinio Stokholmo kompozitorių festivalio pagrindiniu kompozitoriumi ir 2010 m. tapo Karališkosios Švedijos muzikos akademijos nariu užsieniečiu.

2015 m. spalio 8 d. jis buvo išrinktas į Europos muzikos teatro akademijos Tarybą.

2019 m. Adesas buvo vienu pagrindinių kompozitorių kasmetiniame šiuolaikinės aktualiosios muzikos festivalyje „Gaida“ Vilniuje, kurio uždarymo koncerte kartu su JAV pianistu Kirilu Geršteinu ir LVSO atliko koncertą fortepijonui „In Seven Days“ bei simfoninį veikalą „Polaris: Voyage for Orchestra“.

Už nuopelnus muzikai, 2018 m. Tomas Adesas buvo apdovanotas Britanijos imperijos ordinu.

 Kompozicijos 

 Orkestrinė kūryba 
AsylaOrkestruiBirmingamo simfoninio orkestro užsakymu.
Premjera – 1999 m. rugpjūčio BBC Proms.America: A ProphecyOrkestruiNiujorko filharmonijos orkestro užsakymu.
Premjera – 1999 m. lapkritį Millennium Messages.Concentric PathsKoncertas smuikui ir orkestruiPremjera – 2005 m. rugsėjį.
Ją atliko smuikininkas Anthony Marwood ir Kamerinis Europos orkestras.TevotOrkestruiPremjera – 2007 m. vasario 21 m., Berlyne.
Ją atliko Berlyno filharmonijos orkestras ir dirigentas Simon Rattle.In Seven DaysFortepijonui, orkestrui ir šešiems
vaizdo ekranamsPremjera – 2008 m. balandžio 28 d. Londone, Royal Festival Hall.
Ją atliko orkestras „London Simfonietta“, dirigavo Adès.

Vaizdo projekcijų autorius – Talas Rosneris.

Lietuvoje – 2019 m. spalio 19 d. festivalyje „Gaida“.Polaris: Voyage for OrchestraOrkestrui ir penkiems vaizdo
ekranamsSukurtas Majamio „New World“ meno centro atidarymo proga. Vaizdo projekcijų autorius – Talas Rosneris.
Premjera – 2011 m. sausio 26 d.. Ją atliko New World simfoninis orkestras, vadovaujamas Michael Tilson Thomas.

Lietuvoje – 2019 m. spalio 19 d. festivalyje „Gaida“.TotentanzMecosopranui, baritonui ir dideliam orkestruiRobino Boyle’io užsakymu. Skirtas Vitoldui Lutoslavskiui ir jo žmonai Danutai.
Premjera – 2013 m. liepos 7 d. BBC Proms metu ir atliktas BBC simfoninio orkestro.

 Operinė kūryba 
Powder Her FaceLibretas – Philipas Hensherios.
Almeidos operos festivaliui.

Premjera – 1995 m.The TempestAdaptuota Šekspyro pjesė. Libretas – Meredith Oakes.
Premjera – 2004 m. Karališkajame operos teatre Kovent Gardene.The Exterminating AngelSiurealistinio Luis Buñuelio 1962 m. filmo El ángel exterminador siužetu.
Premjera – 2016 m. Zalcburgo vasaros muzikos festivalyje.

 Kiti ryškūs kūriniai 

 Kamerinė simfonija (Chamber Symphony) – 1991 m.
 Living Toys – kameriniam 14 atlikėjų ansambliui, 1994 m.
 Traced Overhead – solo fortepijonui, 1995-96 m.
 The Fayrfax Carol – kompozicija chorui a capella, 1997 m.
 Lieux retrouvés – violončelei ir fortepijonui, 2009 m.

 Diskografija 

 DVD 

 Powder Her Face (1999 m.)
 Asyla (kartu su Malerio simfonija nr. 5) (2002 m.)
 The Tempest (2012 m.)

 Audio diskai 

 Kaip kompozitorius 
 Life Story (1997 m.)
 Living Toys (1998 m.)
 Asyla (1999 m.)
 Powder Her Face (1999 m.)
 America (2004 m.)
 Adès/Schubert: Piano Quintets (2005 m.)
 Violin Concerto (2007 m.)
 The Tempest (2009 m.)
 Tevot, Violin Concerto, Three Studies from Couperin, Dances from Powder Her Face (2010 m.)
 Thomas Adès: Anthology (2011 m.)
 In Seven Days (2011 m.)
 Polaris (2012 m.)
 Lieux retrouvés (2012 m.)

 Kaip atlikėjas 

 Cello World (su Steven Isserlis) (1998 m.)
 Thomas Adès: Piano (2000 m.)
 Janáček: The Diary of One Who Disappeared (su Ian Bostridge) (2002 m.)
 The Music of Poul Ruders, vol.4 (2004 m.)
 Stravinsky: Complete Music for Violin and Piano (Hyperion, Thomas Adès ir Anthony Marwood, 2010 m.)

 Apdovanojimai 

 Grawemeyer prizas (2000) – už orkestrinį kūrinį Asyla
 Karališkosios filharmonijos sąjungos premija (1998, 2005, 2008 m.) 
 Ernsto von Siemenso fondo kompozitorių apdovanojimas (1999 m.) 
 Britų kompozitoriaus apdovanojimas (2010 m.) 
 Léonie Sonning muzikos prizas (2015 m.)
 Grammy (2013 m.) apdovanojimas už geriausią operos įrašą (The Tempest)
 Esekso universiteto garbės daktaro vardas (2004 m.)
 Europos muzikinio teatro akademijos Tarybos narys (2015 m.)
 Britanijos imperijos ordinas (2018 m.)

 Šaltiniai 

 Literatūra 
 Whittall, Arnold. 2001. „Adès, Thomas (Joseph Edmund)“. The New Grove Dictionary of Music and Musicians, antra redakcija, redaguota Stanley Sadie ir John Tyrrell. Londonas: Macmillan Publishers.
 Mays, Desirée, „The Tempest“. Opera Unveiled, 2006, Santa Fe, Naujoji Meksika: Art Forms Inc, 2006
 Kallio, Jari. Composing is inherently chaotic – Interview with Thomas Adès. Aim – Adventures in Music, 2019-05-09. Prieiga per internetą.
 Wroe, Nicolas. Adès on Adès. The Guardian, 2008 m. liepos 5 d. Prieiga per internetą

 Nuorodos 
 Oficiali svetainė
 Thomas Adès diskografija
 Artėja festivalio „Gaida 2019“ finalas – į Vilnių atvyko garsusis britų kompozitorius ir dirigentas Thomas Adès. 2019-10-17
 Downey, Charles T., "Ionarts in Santa Fe: The Tempest, " Ionarts, 2006 liepos 31 d.. Operos The Tempest JAV premjeros recenzija.
 Walls, Seth Colter, Kenny, Glenn. ‘The Exterminating Angel’ Brings Together Opera and the Movies. The New York Times, 2017 m. lapkričio 1 d. Operos 'The Exterminating Angel’ Metropoliteno pastatymo recenzija.
 Nalivaikaitė, Paulina. „Gaidos“ uždarymas – ambicingas ir sodrus. Lrytas.lt, 2019 spalio 21 d.. 2019 m. „Gaidos“ festivalio uždarymo koncerto, kuriame Adès su LVSO atliko savo simfoninius kūrinius Polaris: Voyage for Orchestra ir In Seven Days, recenzija.

Kategorija:Dirigentai
Kategorija:Pianistai
Kategorija:Anglijos kompozitoriai